DOLOŽKA ZLUČITEĽNOSTI

návrhu nariadenia vlády Slovenskej republiky, ktorým sa ustanovujú pravidlá pre fungovanie trhu s plynom
s právom Európskych spoločenstiev  a právom Európskej únie

1.	Navrhovateľ nariadenia vlády SR:
Úrad pre reguláciu sieťových odvetví.

2.	Názov návrhu nariadenia vlády  SR:
      Nariadenie vlády Slovenskej republiky, ktorým sa ustanovujú pravidlách pre fungovanie trhu s plynom. 

3.	Záväzky Slovenskej republiky vo vzťahu k Európskym spoločenstvám a Európskej únii:
      a) identifikácia predmetu návrhu právneho predpisu z pohľadu Zmluvy o pristúpení   
Slovenskej  republiky  k Európskej  únii, najmä z  Aktu o podmienkach pristúpenia a jeho 
príloh a z hľadiska plánu legislatívnych úloh vlády Slovenskej republiky:
- Zo zmluvy o pristúpení Slovenskej republiky k Európskej únii nevyplývajú vzhľadom na predmet návrhu žiadne osobitné záväzky.
 - Návrh právneho predpisu nie je uvedený v Pláne legislatívnych úloh vlády Slovenskej republiky na rok 2004.

       b)	identifikácia záväzkov vyplývajúcich z návrhu gestorstva smerníc:
- V oblasti trhu s plynom vyplýva z uznesenia vlády SR č. 983 zo 14. októbra 2003 k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov a návrhu systému predbežnej notifikácie všeobecne záväzných právnych predpisov preberajúcich smernice pre účely povinného oznamovania Komisii Európskych spoločenstiev vyplýva povinnosť prebrať smernicu Európskeho parlamentu a Rady  2003/55/ES z 26. júna 2003, ktorá sa týka spoločných pravidiel pre vnútorný trh so zemným plynom a ktorou sa zrušuje smernica 98/30/ES.

4.	Problematika návrhu nariadenia vlády SR:
Smernica Európskeho parlamentu a Rady 2003/55/ES z 26.júna 2003 o spoločných pravidlách pre vnútorný trh s plynom, ktorou sa zrušuje smernica 98/30/ES.

5.	Stupeň zlučiteľnosti návrhu nariadenia vlády SR s právnom Európskych spoločenstiev a právom Európskej únie:
Vzhľadom na vnútroštátny charakter upravovanej problematiky je posudzovanie stupňa zlučiteľnosti návrhu nariadenia vlády SR s právom Európskej únie a Európskych spoločenstiev bezpredmetné.

6.	Gestor:
Úrad pre reguláciu sieťových odvetví.

7.	Účasť expertov pri príprave návrhu vládneho nariadenia a ich stanovisko k zlučiteľnosti návrhu nariadenia vlády s právom ES/EÚ:
Pri príprave návrhu nariadenia vlády  sa nezúčastnili žiadni experti .